text: Brand i bil og hus
  11 januar 2015 kl. 08.44
  Lørdag aften gik to biler i brand i Kirkeby ved Sdr. Omme. En person blev kørt på skadestuen.
  Lørdag aften kl. 21.58 gik en melding om brand til Sydøstjyllands Politi. Det fortæller vagtchefen til TV SYD.
  To biler stod i flammer på Herningvej i Kirkeby ved Sdr. Omme. Branden spredte sig til et hus, men brandfolkene fik slukket den hurtigt, så der ikke skete store skader. En mand blev dog sendt mod sygehuset i Esbjerg for røgforgiftning.
  - Vi skal nu undersøge, hvordan branden opstod, siger vagtchef Stig Simonsen.
  Han kan endnu ikke svare på, hvorvidt branden var påsat.
  Se billeder af branden fra lørdag. Optagelserne er af René Lind Gammelmark.
  
  